Publication: Magyar Közlöny
Issue: MK-2010-60 (Year: 2010, Number: 60)
Era: contemporary
Section: gép(ek), illetve gépcsalád(ok) az élelmiszerláncról és hatósági felügyeletérõl szóló 2008. évi XLVI. törvény és
Paragraph Index: 554

d) a mért kijuttatandó mennyiségnek (l/ha) vagy a megfelelõ adagolási teljesítménynek a szükséges értéktõl való elfogadható eltérése a következõ: 1. ±6% a középeltérés esetén; és 2. 3% a szóródási együttható esetén. 1.2.3. A szántóföldi permetezõgépen levõ nyomásmérési pont és a fúvóka (beleértve a csepegésgátló szerkezetet, ha van) vagy a mérõperem közötti nyomásesés ne haladja meg a nyomásmérõn látható nyomás 10%-át. 1.2.4. A permetezõgéppel együtt kell szállítani a megfelelõ kalibrációs segédeszközt (legalább 1 l-es és ± 2,5% pontosságú merõedényt). 1.3. Eloszlás és a permetlé elsodródásának elkerülése 1.3.1. Eloszlás Permetezés közben, és a tartályban levõ folyadékmennyiségtõl függetlenül, a mért kijuttatandó mennyiség (l/ha) az 5 mérésbõl számított középérték ±10%-on belül legyen. A szóródási együttható ne haladja meg a 7%-ot a gyártó által elõírt szórókeret-magasságon és nyomáson. A gyártó által elõírt más szórókeret-magasságok és nyomások esetén a szóródási együttható ne haladja meg a 9%-ot. Átfedéses szórásképû fúvókák esetén ezt a követelményt csak a szórókeret azon részeire kell alkalmazni, ahol teljes az átfedés. A szórókereten levõ egyes fúvókák adagolási teljesítménye legfeljebb 10%-kal térhet el a permetezõgép gyártója által biztosított szórási táblázatban megadott adatoktól. A szórókereten levõ ugyanazon típusú egyes fúvókák adagolási teljesítménye legfeljebb 5%-kal térhet el a kereten levõ összes fúvóka közepes adagolási teljesítményétõl. 1.3.2. A permetlé elsodródásának elkerülése A szántóföldi permetezõgép fúvókáinak 10%-os térfogati cseppátmérõje ne legyen kisebb, mint a 110°-os szórásszögû, lapossugarú fúvókák alkalmazásakor, 2,5 bar permetezési nyomáson 0,72 l/min kijuttatandó mennyiség esetén (például 110 02 fúvóka). 1.4. Tisztítóvíztartály A permetezõgépet a tisztításhoz víztartállyal (vagy -tartályokkal) kell felszerelni. Ezt a tartályt nem szabad összekapcsolni a kezelõ számára szánt frissvíz-tartállyal. A térfogat a legalább a névleges tartálytérfogat 10%-a, vagy legalább a felhígítandó visszamaradó mennyiség tízszerese legyen. Az utóbbi esetében a tartályban visszamaradó mennyiséget meg kell adni a használati utasításban. A víztartályt úgy kell kialakítani, hogy úgy lehessen összekötni a permetezõgéppel, hogy a csõvezetékeket még akkor is lehessen tisztítani, amikor a tartály a névleges térfogatra van feltöltve. Ezen felül legyen lehetséges a tartályban visszamaradó mennyiség felhígítása.

Source: https://magyarkozlony.hu/hivatalos-lapok/2e90390c97dcf9c3967b2c8d258d15641769e35d/dokumentumok/b629672eeb5d7598a773d106d577310e9adadb38/letoltes